ناتو-نون باش کاتیبی ینس استولتنبرگ، تورک حکومتی و خالقی ایله همرای‌لیگی نوماییش ائتدیرمک، تورک اوردوسونون ناتو ایچین‌دکی اهمیتینه یئنی‌دن وورغو ائتمک اوچون بو آخشام ساعات‌لاریندا باشکند آنکارایا گلیر.
استولتنبرگ، هم پرزیدنتی رجب طیب اردوغان هم ده باش ناظیر بینا‌لی ییل‌دیریم طرفین‌دن قبول ائدیله‌جک.
گؤروشمه‌لرده اؤنجه‌لیکلی اولا‌راق فتح الله‌چی ترور تشکیلاتی (فتو) ایله موباریزه و سوریه‌نین شمالیندا داوام ائدن فیرات قالخانی حرکاتی اله آلینا‌جاق.
ناتو-نون باش کاتیبی، 15 ژوئیه‌ده کودتا گیریشیمی‌نین آردین‌دان تورکیه‌یه رئاللاشدیراجاغی بو کریتیک سفرده، تورکیه بؤیوک میللت مجلیسی‌نین صدری ایسماعیل قهرمان، باش قرارگاه باشقانی ژنرال حولوسی آکار و میللی ساوونما ناظیری فیکری ایشیق ایله ده بیر گؤروشمه رئال‌لاش‌دیرا‌جاق.
